LUISTER weer: Bocelli sing op Paassondag | Netwerk24
LUISTER weer: Bocelli sing op Paassondag
Net hy en die orrelis Emanuele Vianelli sal in die groot katedraal wees, wat deur die stadsvaders spesiaal vir die geleentheid oopgesluit sal word.
Die sang sal egter nie tot die katedraalruimte beperk wees nie, die hele wêreld sal kan luister hoe Bocelli Gounod se verwerking van Bach se "Ave Maria" en Pietro Mascagni se "Sancta Maria" sing aangesien dit regstreeks op YouTube gestroom word. Die optrede is om 19:00 Italiaanse tyd, wat presies met Suid-Afrikaanse tyd ooreenstem.
Volgens 'n berig in The Guardian het Bocelli reeds deur sy stigting geld geskenk vir hospitale en vir die verskaffing van beskermende toerusting vir Italiaanse gesondheidswerkers. Sowat 18 000 Italianers is al aan Covid-19 dood.
Beppe Sala, burgemeester van Milaan, sê Paasfees sal vanjaar heeltemal anders wees as dit waaraan mense oor die jare gewoond was.